Tervetuloa Jerusalem studioon!
Yksikään Lähi-idän maa ei ole säästynyt myllerryksiltä.
Egypti taistelee Siinain hallinnasta -
taloudellisten ja poliittisten haasteiden keskellä.
Israelin länsinaapurin tilanteesta keskustelevat tohtori Max Singer, -
USA:n Hudson-instituutin ja Israelin BESA-instituutin tutkija, -
sekä TV7:n analyytikko Amir Oren, tervetuloa!
Amir, tämä mutkikas tilanne on jatkunut jo pitkään.
Antaisitteko yleiskatsauksen tilanteesta?
Katseet kiinnittyvät tietysti -
presidentti Abdel Fattah al-Sisiin, entiseen kenraaliin, -
joka raivasi tiensä huipulle Muslimiveljeskunnan suojeluksessa.
Hän kuitenkin kääntyi sitä vastaan ja syöksi Mursin vallasta.
Alun alkaen hänen suhteensa Yhdysvaltoihin olivat kylmät, -
varsinkin henkilökohtaisesti Obaman kanssa.
Nyt Obaman hallinto on suostunut yhteistyöhön vastahakoisesti.
Mailla onkin nyt eräänlainen myöhään alkanut kuherruskuukausi.
Tohtori Singer, -
Yhdysvallat ja muut maat ottivat Mursin lämpimästi vastaan.
Hänethän oli valittu vaaleilla.
Kun silloinen puolustusministeri al-Sisi syöksi Mursin vallasta, -
hän sai kylmän vastaanoton, kuten herra Oren juuri kertoi.
Kuitenkin esimerkiksi Ranska on yrittänyt täyttää tyhjiötä -
ja vahvistaa suhteitaan Egyptiin.
Mitä sanotte tästä?
On tärkeää muistaa, että tätä "vallankaappausta" edelsi -
ihmiskunnan historian suurin mielenosoitus.
Egyptiläiset osoittivat mieltään Mursia vastaan.
Heillä oli vuoden kokemus Mursista ja Muslimiveljeskunnasta, -
ja he olivat selvästikin tyytymättömiä.
Heillä ei ollut muodollista keinoa reagoida.
Armeija toimi ehkä oman harkintansakin mukaan, -
mutta se reagoi myös egyptiläisten yleisen mielipiteeseen.
Kun egyptiläiset torjuivat Muslimiveljeskunnan, -
pidin sitä yhtenä suurimmista toivoa herättävistä merkeistä Lähi-idässä.
Nyt parlamenttivaaleissa -
egyptiläiset näyttävät torjuvan myös salafistipuolueen.
Vaikka egyptiläiset ovat uskollisia muslimeja, -
he vastustavat ilmeisesti sekä Muslimiveljeskuntaa että salafisteja.
Sisi itsekin on harras muslimi ja edustaa siis egyptiläisiä, -
mutta ei Muslimiveljeskuntaa eikä salafisteja.
Parempaa ei Egyptiltä voisi edes odottaa.
Herra Oren, -
ennen vallankaappausta presidentti Mursi yritti muuttaa perustuslakia -
turvatakseen valtansa islamistisessa valtiossa.
Hän yritti työntää syrjään kaikki vastavoimat, -
jotka voisivat uhata häntä tulevaisuudessa.
Länsi ei kuitenkaan tunnistanut tilannetta eikä tukenut Mursia.
Sitten tuli vallankaappaus.
Kuten sanoitte, se otettiin vastaan nihkeästi. Miksi?
Länsimaiset vallanpitäjät ovat yleensä naiiveja, -
paitsi ehkä jotkut järkevät eurooppalaiset, kuten ranskalaiset.
Presidentti Obama oli hyvin naiivi Kairossa vuonna 2009.
Hänen koko ideologinen taustansa on naiivi.
Hän on kasvanut etelän mustien kansalaisoikeusliikkeen parissa.
Hän näkee Egyptin ja muun kolmannen maailman -
heijastumana Yhdysvaltojen historiasta.
Hän haluaa niiden maiden jäljittelevän länsimaisia demokratioita, -
jotka nekin ovat epätäydellisiä.
Vaalipiirien rajoja muutellaan tietyn ehdokkaan hyväksi, -
eivätkä kaikki voi äänestää, ja niin edelleen.
Egyptin kaltaisten maiden tapa on "yksi mies, yksi äänestys, yksi kerta".
Ne ihmiset tai liikkeet, joilla on diktatorisia taipumuksia, -
nousevat valtaan "demokraattisilla vaaleilla".
Valtaan päästyään he estävät muiden valtaannousun.
Näin Mursi ja Muslimiveljeskunta yrittivät tehdä.
Vaikka Sisi on vannoutunut muslimi, kuten sanoitte, -
opiskellessaan sotilaskorkeakoulussa USA:ssa -
hän kirjoitti tutkielmia uskonnon vaikutuksesta valtioon ja armeijaan.
Johtaessaan armeijan ylintä neuvostoa, -
jonka 26 kenraalia todellisuudessa johtivat maata, -
koska siviilihallinto ei toiminut kunnolla, -
Sisi ei enää voinut pidättäytyä.
Vaikka hän tiesi, että länsi ei siitä pitänyt, -
hän oli kyllin rohkea tehdäkseen sen, -
mikä oli Egyptin edun mukaista.
Viime kuussa hän puhui taas YK:ssa sadan vuoden terrorista, -
jonka Muslimiveljeskunta aloitti Egyptissä -
tavoitteenaan kalifaatin perustaminen.
Nythän ISIS yrittää sitä.
Sisi on yksi lenkki niiden hallitsijoiden pitkässä ketjussa, -
jotka edustavat Egyptin 7000-vuotisen sivilisaation henkeä.
Muslimiveljeskunta ja salafismi ovat vähemmän väkivaltaisia, -
kuin monet muut islamistiset liikkeet, -
mutta Sisi pitää niitä egyptiläisyydelle vieraina.
Palaan pian terrorismin ja islamismin uhkaan.
Sitä ennen kysymys vaaleista, tohtori Singer.
Parlamenttivaalien ensimmäinen kierros oli tällä viikolla.
Muslimiveljeskunta ei saa osallistua vaaleihin, -
koska egyptiläistuomioistuin on tuominnut sen terrorijärjestöksi.
Miten egyptiläiset suhtautuvat näihin parlamenttivaaleihin?
Monethan ovat tyytymättömiä siihen, -
että heillä ei ole valittavanaan kaikkia vaihtoehtoja.
On suuri virhe, -
kun länsimaissa puhutaan "demokraattisista vaaleista".
Vaalit eivät ole demokraattiset ilman järjestäytymis- ja sananvapautta.
Vaalit voidaan silti järjestää, ja sehän on hyvä asia.
Ne eivät kuitenkaan ole demokraattiset -
ilman demokraattisia toimintatapoja.
Nämä vaalit eivät ole täysin demokraattiset.
Sisi kuitenkin kehui näitä vaaleja "Egyptin demokratian kulmakiveksi"!
Hän määrittelee demokratian egyptiläiseen tapaan.
Sisillä on kuitenkin huomattava kansan tuki.
Muslimiveljeskunnan sulkeminen vaalien ulkopuolelle ei minusta sodi -
demokratian ideologiaa vastaan, ottaen huomioon, -
miten Muslimiveljeskunta toimi ollessaan vallassa -
ja miten paljon egyptiläiset vastustavat sitä.
Egypti ei silti ole demokraattinen, -
koska siellä ei ole järjestäytymis- ja sananvapautta.
Herra Oren, -
Egyptin vaalien äänestysvilkkaus oli matala.
Vain 24,56 % väestöstä äänesti.
Diktatuureissa äänestysvilkkaus on yleensä korkea, yli 90 %.
Mistä on kyse?
Mieleeni tuli väkisinkin, -
että jos Max ja minä täällä studiossa äänestäisimme sinua vastaan, -
muodostaisimme enemmistön.
Sinä kuitenkin vedät tätä ohjelmaa, joten se olisi valedemokratiaa.
Egyptissä on samanlainen tilanne. Sisillä on siellä ohjat käsissään.
Siitä lähtien kun ensiriemu Mubarakin syrjäyttämisestä laantui, -
Egyptissä on ollut valtavasti kuohuntaa, -
monia perustuslakeja ja uusia puolueita, joista osa on jo kadonnut.
Monet jättävät äänestämättä, koska heitä ei tämä peli kiinnosta.
Uskottavien mielipidekyselyjen mukaan -
noin 70 % vastaajista kannattaa Sisiä ja nykyistä hallintoa.
Noin 30 % kannattaa edelleen Muslimiveljeskuntaa tai salafisteja.
Kaksi kolmesta on siis Sisin puolella.
Se on melko hyvä tilanne.
Vaalipiirit on jaettu niin, -
että niin maaseutuväestö kuin varakkaammatkin ovat edustettuina.
Edustajia on lähes 500.
Se kuvastaa egyptiläisten tahtoa ottaa mukaan -
mahdollisimman paljon eri sukuja, kyliä, kaupunkeja ja elämänaloja.
Viime kädessä kyse on kuitenkin Sisistä ja armeijasta, -
ja niistä voimista, jotka ovat muokanneet Egyptin historiaa -
ainakin vuoden 1952 vapaiden upseerien vallankumouksesta lähtien.
Tohtori Singer, kysymys Egyptin vakaudesta.
Abdel Fattah al-Sisi on tehnyt työtä talouden hyväksi.
Suezin kanavaan on avattu uusi reitti.
Kauppayhteyksiä on kehitetty Euroopan ja Lähi-idän maiden kanssa.
Hänen suurin huolenaiheensa on edelleenkin islamistien iskut -
hallituksen laitoksia ja armeijaa vastaan.
Miten hän taistelee islamistijärjestöjä vastaan?
Ne järjestöthän haarautuivat Muslimiveljeskunnasta.
Lopulta kehittyi Wilayat Sinai, -
kun Siinain Ansar Bait al-Maqdis vannoi uskollisuuttaan ISISille -
julistautuen ISISin Siinain provinssiksi.
Mitä tapahtuu?
Egypti sotii heitä vastaan.
Sisi yrittää tuhota heidät sotavoimin.
Onneksi taistelut käydään Siinailla, -
joka on harvemmin asuttu kuin itse Egypti.
Nähtäväksi jää, miten hyvin Egyptin armeija pärjää.
Sekä Egyptissä että Siinailla on ilmeistä, -
että islamistimilitantit, etenkin mainitsemanne ISIS, -
yrittävät voimakeinoin tuhota Egyptin hallinnon.
Sisi yrittää voimakeinoin estää sen.
Herra Oren, -
Sisi toimii aktiivisesti Siinain ISISiä vastaan.
Ryhmä otti siis nimekseen Wilayat Sinai liityttyään ISISiin.
Egypti on raportoinut tappaneensa noin tuhat Siinain terroristia.
Se ei kuitenkaan näytä vaikuttaneen terrorijärjestöjen toimintaan.
Miten tehokasta Egyptin armeijan toiminta on Siinailla?
Sisi sanoi aloittaessaan sotatoimet Wilayat Sinaita vastaan, -
että terroristeja vastaan taistelee -
vain 1 % Egyptin sotajoukoista.
Hän saisi siis tarvittaessa vahvistuksia.
Mainitsitte taloudellisen puolen kysymyksessänne tohtori Singerille.
Mubarakin aikaan Egyptin talouskasvu oli noin 7 % vuodessa.
Se oli melko hyvä.
Se on ollut pysähdyksissä neljän viime vuoden ajan.
Sisi haluaa tietysti käynnistää talouskasvun, -
ja terrorismi haittaa sitä.
Suezin projekti on Sisin lippulaiva, mutta hänellä on useita projekteja.
Hänen mottonsa on "uusi Egypti".
Siinai oli ennen vain puskurivyöhyke -
Suezin länsipuolisen "manner-Egyptin" -
sekä Israelin ja Arabian niemimaan välillä.
Sillä ei ollut juurikaan merkitystä, -
kunnes Israel vuonna 1967 valloitti ja sitten palautti sen.
Siinain tapahtumat ovat Sisille uhka, koska sieltä on yhteys merireitille, -
joka kulkee Persianlahdelta Eilatinsalmeen.
Jos Siinain rannikon turistikohteet, kuten Sharm el-Sheikh, kärsivät, -
Egyptin tulot kärsivät.
Egyptin armeija ei tähän mennessä ole ollut kovin taitava -
taistelussaan terrorismia vastaan.
Tämä heijastelee Egyptin toista ongelmaa.
Byrokratia ja korruptio haittaavat -
sekä talouskehitystä että armeijan toimintaa.
Jos Sisi vaalien jälkeen haluaa elvyttää -
sotatoimet Wilayat Sinaita vastaan -
amerikkalaisten asiantuntemuksen avulla, -
Egyptillä on vielä mahdollisuus.
USA:n ulkoministeri Kerry mainitsi Egyptin vierailullaan elokuussa, -
että USA:n apua Egyptille, joka on 1,3 miljardia dollaria vuodessa, -
ei anneta asejärjestelmien muodossa.
Asesopimuksia on toki olemassa, ja Egypti saa ostaa aseita muualta, -
mutta USA keskittyy terrorinvastaiseen sotaan ja rajaturvallisuuteen.
Libyan raja on suuri ongelma Egyptille -
Siinain ohella.
USA haluaa estää ulkomaalaisten taistelijoiden vyöryn Egyptiin.
Mainitsitte tuhat tapettua terroristia.
Emme tiedä, olivatko he Siinain beduiineja vai ulkomaalaisia.
Kysyisin tästä tohtori Singeriltä.
Ansar Bait al-Maqdis oli alun perin Siinain alueen paikallinen ryhmä.
Sitten se vannoi uskollisuuttaan ISISille.
Ryhmä päätti sulautua suurempaan järjestöön, -
jolla on haaroja Syyriassa, Irakissa, Libyassa ja muualla.
Tarkoittaako tämä sitä, -
että ulkomaalaisia taistelijoita virtaa Syyrian ja Irakin lisäksi -
myös Siinain alueelle?
Epäilemättä ISIS lähettää sinne joukkoja, -
vaikkakaan minulla ei ole siitä tietoa.
En usko, että joukkoja lähetettäisiin niin paljon, -
että sillä olisi ratkaiseva merkitys.
Se kuitenkin vaikeuttaa Egyptin armeijan tehtävää.
Ovatko Euroopan unioni tai Yhdysvallat jollain tapaa yrittäneet -
pysäyttää ulkomaalaisten taistelijoiden tulon Egyptiin?
Mielestäni eivät.
En tiedä, miten se onnistuisi, mutta se olisi tarpeen.
Ei se onnistu, koska Siinaille pääsee niin helposti -
Välimereltä, Punaiseltamereltä, Libyasta tai Sudanista.
Siellä on tuhat kilometriä rajaa, jonka voi ylittää mistä vain.
Libyassa ei ole toimivaa hallintoa, joka sen estäisi.
Kysymyksestänne nousee mieleen kaksi asiaa.
Toinen on MFO, Siinain kansainväliset tarkkailujoukot, -
jotka perustettiin 1982 Egyptin ja Israelin rauhansopimuksen osana.
Siitä ei ole ollut apua käytännössä, -
mutta sen läsnäolosta on hyötyä rauhan ajatuksen kannalta.
Egyptin tulevien hallitsijoiden on hyvä muistaa -
tämän Egyptin ja Israelin välisen puskurin olemassaolo.
ISIS, eli Wilayat Sinai, haluaa hyökätä MFO:ta vastaan.
Onhan se jo hyökännytkin.
Kyllä, se on ampunut raketteja sen päämajaan El Arishin lähellä.
Heidän tavoitteensa on vaikuttaa MFO:n lähettäjämaiden hallintoihin -
ja yleiseen mielipiteeseen niin, että joukot vedettäisiin pois.
Pentagonissa puhuttiin siitä jo vuosia sitten, kun painostusta ei ollut.
Puolustusministeri Rumsfeld sanoi, että alueella ei ole ongelmia, -
ja niitä joukkoja tarvittaisiin muualla.
Nyt painostuksen alla USA ei tietenkään vedä joukkojaan.
MFO on tosiaan haavoittuva.
Jos monta tarkkailijaa kuolee ISISin hyökkäyksessä, -
asiaa saatetaan harkita uudelleen.
Toinen asia on se, -
että olivatpa Lähi-idän hallinnot uudistusmielisiä tai konservatiivisia, -
mikään niistä ei halua ISISin aiheuttamaa epävakautta.
Siksi vaikka Egypti ei ole pitänyt Assadista, -
se nyt kannattaa mitä tahansa poliittista ratkaisua Syyriassa, -
jos sillä saadaan ISIS ulos.
Tohtori Singer, -
Israel entinen Egyptin-suurlähettiläs Tsvi Mazel kirjoitti: -
"Israelin hallinnon ja puolustusvoimien täytyy lähitulevaisuudessa suunnata -
kaiken huomionsa Siinain tilanteeseen."
Hän varoitti, että Wilayat Sinai aikoo hyökätä Israeliin.
Onko näin?
Luulisin, -
että Siinain ISIS haluaisi kovasti, -
että Israelin ja Egyptin välit kiristyisivät.
Israelin kanta on se, että Egypti hallitsee omaa aluettaan.
Israel ei silti voi jättää huomiotta alueelleen tehtyjä iskuja.
Israelin turvallisuuden takaamiseksi on kuitenkin kehitetty -
koordinointimekanismeja.
Israel ja Sisin hallinto ymmärtävät kyllä olevansa pohjimmiltaan -
samalla puolella.
Sisin hallinto ei voi kuitenkaan toimia sen hyväksi kovin näkyvästi.
Todennäköisesti Siinailta tehdään iskuja Israeliin.
Niiden tavoite on kiristää Israelin ja Egyptin välejä.
Hetkinen, saatte pian vastata samaan kysymykseen.
Tammikuun alusta lähtien Gazasta on ammuttu 18 rakettia Israeliin.
ISIS-ryhmät ovat sanoneet olleensa vastuussa useimmista, -
ellei kaikista.
Mediassa näitä ryhmiä sanotaan vain "ISISin kannattajiksi".
Koordinoivatko Gazan ISIS ja Siinain ISIS toimintaansa?
Kyllä, ja niiden välillä kuljetetaan miehiä ja raketteja.
Se tekee Israelista ja Hamasista oudon aisaparin, -
koska Hamas ei halua Egyptiä vastaansa.
Hamas haluaa myös iskeä Israelia vastaan kun sille sopii, -
eikä se halua tulla vedetyksi konfliktiin ISISin takia.
Tohtori Singerille esittämänne kysymys on arkaluonteinen.
Israelin täytyy puolustautua.
Jos israelilaiskomentaja tietää, että isku on tulossa, -
ei hän voi katsella sivusta, kun israelilaisia kuolee.
Israel ei kuitenkaan voi vakoilla Egyptiä eikä toimia sen maaperällä, -
ellei siitä ole sovittu Egyptin kanssa.
Samoin Israel antoi Egyptille luvan toimia Siinailla, -
vaikka rauhansopimus sallii Egyptin vahvistaa joukkojaan Siinailla.
Israelin ja Egyptin pitää silti kulissien takana sopia kaikesta.
Hätätilanteessa Israel voi toimia, -
mutta se ei myönnä tehneensä sitä.
Aika on lopuillaan.
Tohtori Singer, miten uskotte Egyptin ja Siinain tilanteen kehittyvän?
Israelin täytyy antaa Egyptin hallinnolle tilaa toimia.
En tiedä, miten vaikeaksi se osoittautuu.
Kuten sanoitte, Siinailla on vain 1 % Egyptin joukoista.
Joukot voidaan siis moninkertaistaa.
Kyse on vain siitä, miten paljon Egypti on valmis panostamaan Siinaihin.
Ainakin se yrittää, ja toivottavasti se onnistuu.
Olen pahoillani, herra Oren, mutta aika on lopussa.
Kiitän mukanaolostanne, ja kiitos tohtori Singer!
Kiitos katsojille, näkemiin ensi viikkoon!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta